The Tailor of Panama (cinta)

:*Iste articlo ye sobre una cinta d'espionache irlando-estausunidense de l'anyo 2001; ta atros usos, se veiga *'The Tailor of Panama***.


***The Tailor of Panama*** (títol orichinal en [[Idioma anglés|anglés]], en [[Idioma aragonés|aragonés]] ***O sastre de Panamá***, estrenada en [[Aragón]] con o suyo títol traduciu enta lo [[Idioma castellano|castellano]] como ***El sastre de Panamá**') ye una cinta de cine de drama d'espionache coproducida por o cine estausunidense y lo cine irlandés estrenada l'anyo 2001, dirichida por John Boorman seguntes un guión adaptau por John le Carré, Andrew Davies y lo mesmo John Boorman (basau en a novela *[[The Tailor of Panama (novela)|The Tailor of Panama]]*, publicada por John le Carré en l'anyo 1996), con una banda sonora orichinal de Shaun Davey, una dirección de fotografía de Philippe Rousselot y una producción cinematografica de John Boorman y Kevan Barker ta las productoras Columbia Pictures y Merlin Films. Conta con un elenco d'o cual en fan parte, entre d'atros, os actors Pierce Brosnan, Geoffrey Rush, Jamie Lee Curtis, Leonor Varela, Brendan Gleeson, Harold Pinter, Catherine McCormack, Martin Ferrero, Daniel Radcliffe, Lola Boorman, David Hayman, Mark Margolis, John Fortune, Jon Polito, Dylan Baker, Jonathan Hyde y Lisa Dwan.

Andy Osnard ye un achent d'o MI6 d'o Reino Uniu destinau en Madrit, a on ha teniu relacions con l'amant d'o ministro d'Asuntos Foranos. Como castigo, el ninvían enta Panamá, a on i busca contactos y conoix a Harry Pendel, un sastre que treballa ta la elite d'o país y ye casau con una estausunidense, Louisa, que treballa como aduyant d'o responsable de l'Autoridat d'a canal de Panamá. Pendel amaga que en realidat ye un antigo presidiario que feba chicotas estafas chunto con o suyo tío y amás fa de contino malas inversions, dica lo punto que debe 50.000 dólars a lo banco por un negociu falliu, estando ixos diners propiedat de su muller. Osnard li ufre a Pendel financiar-lo a cambio de recibir informacions d'a elite porque ha visto la suya oportunidat ta fer negocio. Menazando a Pendel con deixar de dar-li diners, consigue que Pendel desachere y invente informacions, que dicen que lo president de Panamá ye amán de tractar con China la venda d'a canal de Panamá y que existe una oposición a lo Gubierno de Panamá que dentrará en acción si recibe armas y diners. As informacions d'Osnard plegan enta lo Gubierno d'os Estaus Unius, que decide intervenir en Panamá ta evitar a venda d'a canal a China. Amás un amigo de Pendel, a qui iste heba presentau como dirichent d'a oposición, se suicida incapable de suportar a tensión. Cuan a la fin Louisa descubre qué se ye escaiciendo li conta tot a lo suyo chefe, cuan ya las tropas de l'exercito estausunidense son de camín.

A cinta s'ambienta en a suya epoca actual (2001) en Panamá; y las suyas escenas se filmoron en Ciudat de Panamá (provincia de Panamá) y atras localizacions en Panamá, y en os Ardmore Studios en Bré (condau de Cill Mhantáin) en Irlanda.

Ye una cinta que ha recibiu bel premio y bella nominación, encara que no a garra premio d'os mas conoixius u destacaus d'o panorama cinematografico internacional.

## Elenco

## Se veiga tamién
* Cine en 2001.
* Cintas de 2001.

## Referencias

## Vinclos externos
*  ''The Tailor of Panama'' en Internet Movie Database.